CELEX: 32012D0010(01)
Language: mt
Date: 2012-06-19 00:00:00
Title: 2012/367/UE: Deċizjoni tal-Bank Ċentrali Ewropew tad- 19 ta’ Ġunju 2012 li temenda d-Deċiżjoni BĊE/2007/5 li tistabbilixxi r-Regoli dwar l-Akkwisti (BĊE/2012/10)

10.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 178/14
            
         DEĊIZJONI TAL-BANK ĊENTRALI EWROPEW
   tad-19 ta’ Ġunju 2012
   li temenda d-Deċiżjoni BĊE/2007/5 li tistabbilixxi r-Regoli dwar l-Akkwisti
   (BĊE/2012/10)
   (2012/367/UE)
   IL-BORD EŻEKUTTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 11.6 tiegħu,
   Wara li kkunsidra d-Deċiżjoni BĊE/2004/2 tad-19 ta’ Frar 2004 li tadotta r-Regoli tal-Proċedura tal-Bank Ċentrali Ewropew (1), u partikolarment l-Artikolu 19 tagħha,
   Billi:
   
               (1)
            
            
               Il-limiti għall-proċeduri pubbliċi ta’ sejħa għall-offerti stabbiliti fid-Direttiva 2004/18/KE tal-Parlament Ewropew u tal-Kunsill tal-31 ta’ Marzu 2004 fuq koordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi (2) inbidlu bir-Regolament tal-Kummissjoni (UE) Nru 1251/2011 tat-30 ta’ Novembru 2011 li jemenda d-Direttivi 2004/17/KE, 2004/18/KE u 2009/81/KE tal-Parlament Ewropew u tal-Kunsill fir-rigward tal-limiti tal-applikazzjoni tagħhom għall-proċeduri tal-għoti tal-kuntratti (3).
            
         
               (2)
            
            
               Il-Bank Ċentrali Ewropew (BĊE), għalkemm mhuwiex suġġett għal Direttiva 2004/18/KE, għandu l-ħsieb li japplika l-istess limiti għall-proċeduri pubbliċi ta’ sejħa għall-offerti tiegħu.
            
         
               (3)
            
            
               Id-Deċiżjoni BĊE/2007/5 tat-3 ta’ Lulju 2007 li tistabbilixxi r-Regoli dwar l-Akkwisti (4) għandha għalhekk tiġi emendata f’dan is-sens,
            
         ADOTTA DIN ID-DEĊIŻJONI:
   Artikolu 1
   Emendi
   L-Artikolu 4(3) tad-Decizjoni BCE/2007/5 huwa mibdul b’dan li gej:
   
      “3.   Il-limiti li ġejjin għandhom japplikaw:
      
                  (a)
               
               
                  EUR 200 000 għal kuntratti għal provvisti u għal servizzi;
               
            
                  (b)
               
               
                  EUR 5 000 000 għal kuntratti ta’ xogħlijiet.”.
               
            
   Artikolu 2
   Dħul fis-seħħ
   1.   Din id-Deċizjoni għandha tidħol fis-seħħ fl-1 ta’ Settembru 2012.
   2.   Proċeduri ta’ sejħa għall-offerti mibdijin qabel id-dħul fis-seħħ ta’ din id-Deċiżjoni għandhom jintemmu skont id-dispożizzjonijiet tad-Deċiżjoni BĊE/2007/5 fis-seħħ fid-data meta bdiet il-proċedura ta' sejħa għall-offerti. Għall–finijiet ta’ din id-dispożizzjoni, proċedura ta’ sejħa għall-offerti hija meqjusa li tibda fid-data li fiha l-avviż tal-kuntratt intbagħat lil Il-Ġurnal Uffiċjali tal-Unjoni Ewropea jew, f'każijiet fejn ebda avviż ma huwa meħtieġ, fid-data li fiha l-BĊE stieden lil fornitur wieħed jew bosta sabiex jissottomettu offerta.
   
      Magħmul fi Frankfurt am Main, id-19 ta’ Ġunju 2012.
      
         
            Il-President tal-BĊE
         
         Mario DRAGHI
      
   
   
      (1)  ĠU L 80, 18.3.2004, p. 33.
   
      (2)  ĠU L 134, 30.4.2004, p. 114.
   
      (3)  ĠU L 319, 2.12.2011, p. 43.
   
      (4)  ĠU L 184, 14.7.2007, p. 34.